Lo clima de Grecia ye en a mayor parti mediterranio con hibiernos atemperaus y humidos y veranos calidos y ixucaus. Iste clima predomina en totas as rechions costeras, incluyindo Atenas, as Cicladas, o Dodecaneso, Creta, o Peloponiso, as islas Chonicas y partis d'a rechión de Grecia Central. A cordelera d'o Pindo afecta enormement o clima d'o país, pus as redoladas a l'ueste d'as montanyas son considerablement mas humidas que la resta, a resultas d'a mayor exposición a los sistemas suroccidentales que trayen con ell mas humedat, mientres que as redoladas orientals sufren de l'efecto d'a uembra orografica.